ดาวโจนส์ฟิวเจอร์พุ่ง 200 จุด หลังจีนยืนยันพร้อมเจรจาการค้าสหรัฐเดือนหน้า
ดาวโจนส์ฟิวเจอร์พุ่ง 200 จุด หลังจีนยืนยันพร้อมเจรจาการค้าสหรัฐเดือนหน้า
ดาวโจนส์ฟิวเจอร์พุ่ง 200 จุด หลังจีนยืนยันพร้อมเจรจาการค้าสหรัฐเดือนหน้า
29 ส.ค. 2562

ผู้สื่อข่าวรายงานว่า ณ เวลา 17.52 น.ตามเวลาไทย ดัชนีดาวโจนส์ฟิวเจอร์บวก 264 จุด หรือ 1.01% สู่ระดับ 26,301 จุด โดยดัชนีดาวโจนส์ฟิวเจอร์พุ่งกว่า 200 จุดในวันนี้ บ่งชี้ว่าตลาดหุ้นวอลล์สตรีทจะดีดตัวขึ้นในคืนนี้ หลังจากที่จีนยืนยันว่ากำลังหารือกับสหรัฐเกี่ยวกับการจัดการเจรจาการค้าในเดือนก.ย. และจีนยินดีที่จะแก้ไขปัญหาความขัดแย้งทางการค้าอย่างสงบ
ทั้งนี้ กระทรวงพาณิชย์ของจีน เปิดเผยในวันนี้ว่า จีนและสหรัฐกำลังหารือกันเกี่ยวกับการจัดการเจรจาการค้าในเดือนก.ย.
นอกจากนี้ นายเกา เฟิง โฆษกกระทรวงพาณิชย์จีน ระบุว่า ทั้งสองฝ่ายควรสร้างภาวะเพื่อให้เกิดความคืบหน้าในการเจรจา โดยจีนจะสกัดกั้นไม่ให้สงครามการค้ากับสหรัฐทวีความรุนแรงขึ้น และยินดีที่จะแก้ไขปัญหาความขัดแย้งทางการค้าอย่างสงบ
 